
Nõusoleku andmine tundeelu- ja käitumishäiretega õpilastele

klassi moodustamiseks Narva Paju Koolis
1. Asjaolud ja menetluse käik.

Innove Ida-Virumaa Rajaleidja keskuse Narva filiaali informatsioonil on viimaste maakondlike nõustamiskomisjonide otsustega on Narva koolide 4 õpilasele soovitatud õppida tundeelu- ja käitumishäiretega klassis.

Narva Linnavolikogu 18.06.2015 määrusega nr 21 "Narva munitsipaalharidussüsteemi arengukava 2015-2020 kinnitamine" kehtestati ka munitsipaalharidussüsteemi arengukavas punkt 1.2.4 – Narva Paju Kooli HEV-õpilastele mitmekülgseid õppevõimalusi tagava koolina arendamine (st õpilaskodu kolimine Paju kooli hoonesse; koolimajas kahe õppekorpuse korraldamine). Selle punktiga kinnitati kavatsust arendada Paju kooli hariduslike erivajaduste õpilasi toetava koolina.

02.09.2016. a Narva koolide direktorite koosolekul toimus eriklasside moodustamise vajaduste ning võimalike lahenduste arutelu, mille käigus kinnitas Narva Paju Kooli direktor valmisoleku korraldada eriklasse vajavatele õpilastele õpe Narva Paju Kooli eriklassides, sh moodustada Narva Paju Koolis ka tundeelu- ja käitumishäiretega õpilaste klass. Narva Paju Kooli direktor esitas 19.09.2016. a  Kultuuriosakonda taotluse nr 1.1-19/10, millega palus nõusolekut Narva Paju Koolis tundeelu- ja käitumishäiretega klassi avamiseks. Oma taotluses on direktor maininud, et Narva Paju Koolis on nimetatud eriklassi avamiseks piisavalt ruumi, pedagoogidel on häid kogemusi individuaalse õppekava koostamisel ja selle rakendamisel, samuti on pedagoogidel liitklassides õpetamise kogemusi ja Narva Paju Koolil on ka suuri kogemusi hariduslikke erivajadusi omavaid lapsi õpetamise valdkonnas. 28.09.2016. a esitas direktor Kultuuriosakonnale täpsustava kirja, kus on analüüsinud haridus- ja teadusministri 22.07.2014. a määrusest nr 67 „Hariduslike erivajadustega õpilaste klassides ja rühmades õppe ja kasvatuse korraldamise alused ning õpilaste klassi või rühma vastuvõtmise või üleviimise, klassist või rühmast väljaarvamise ning ühe õpilase õpetamisele keskendatud õppe rakendamise tingimused ja kord“ tulenevate nõuete täitmise võimalikkust. Nimelt on direktor toonud esile järgmist: kooli pedagoogidel on piisavalt kogemusi eriõppematerjalide koostamisel ja rakendamisel, 40 koolis töötavast pedagoogist on üle poole läbinud eripedagoogika koolituse, koolis korraldatakse vajalikku logopeedilist abi, vajadusel rakendatakse põhikooli lihtsustatud riikliku õppekava alusel lihtsustatud õppe tasemel õppivatele õpilastele eripedagoogilist õppemetoodikat ja kasutatakse vastavat õppevara. Narva Paju Koolis töötab psühholoog, kes võib korraldada lastele psühholoogilist tuge sotsiaalsete käitumisoskuste ja soovitud käitumismallide omandamiseks.
2. Õiguslikud alused.

2.1 Põhikooli- ja gümnaasiumiseaduse § 51 lõike 2 alusel võib direktor kooli pidaja nõusolekul moodustada hariduslike erivajadustega õpilaste klasse, mida põhimääruses sätestatud ei ole.
2.2 Narva Linnavolikogu 10.02.2011. a määruse nr 2 „Põhikooli- ja gümnaasiumiseadusega kooli pidaja pädevusse antud ülesannete lahendamise delegeerimine Narva Linnavalitsusele“ § 1 lõikega 6 delegeeris Narva Linnavolikogu põhikooli- ja gümnaasiumiseaduse § 51 lõikega 2 kooli pidaja pädevusse antud ülesande lahendamise Narva Linnavalitsusele. 

3. Otsus.

Anda Narva Paju Koolile nõusolek moodustada tundeelu- ja käitumishäiretega õpilastele klass.
4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega  sätestatud korras.

